Ақмола облысы

Аршалы ауданы

Сарыоба орта мектебі

3-орыс сыныбының оқушысы

Трефилова Алина

Менің сүйікті кейіпкерім

Менің сүйікті кейіпкерім... Менің ойымша әр адамның сүйікті кейіпкері болады. Мейлі ол кинофильмде,мультфильмде,әңгімеде ,тіпті өмірде жанымызда жүрген болуы керек. Қарап отырсам маған жан-жағымдағы адамның барлығы ұнайды. «Бірақ ,соның ішінде ең сүйіктісі болуы керек» -деді анам. Егер мен әлі кішкентай болсам менің сүйікті кейіпкерім деп мультфильмдегі кейіпкер «золушканы» атар едім. Неге дейсіз ғой...

Ол өте жас,еңбекқор,үлкенді сыйлайтын,тәрбиелі және әдемі қыз. Менің жасымдағы әрбір қыз бала оған ұқсағысы келетіні белгілі. Мен қазір 3-сыныпта оқимын және өзімді үлкен санаймын.Мультфильмдегі кейіпкерге еліктейтіндей кішкентай емеспін. Сондықтан менің қазіргі сүйікті кейіпкерім өзіміздің би үйірмесінің жетекшісі Гүлбарам апай.

Ол жас,әдемі, мейірімді жан. Бізге әр түрлі халықтардың билерін үйретеді. Сабақ кезінде қатал,бізден тәртіпті талап етеді. Жас ерекшеліктерімізге қарай бізде бірнеше би топтары бар.Гүлбарам апай сол топтардың барлығымен жұмыс істейді. Мен билегенді өте жақсы көремін. Гүлбарам апайдың әр қимылын қайталап,әдемі билеуге тырысамын. Гүлбарам апай мен үшін сүйікті кейіпкерім десем де болады.Өйткені біздің балалық шағымыздың өзі бір ертегі сияқты ғой. Ертегіде де жағымды және жағымсыз кейіпкерлер болады,өмірде де солай. Ал Гүлбарам апайды мен әдемі Золушкаға теңеймін.

Адам арманмен бірге өседі,болашаққа қанат қағады. Менің де арманым орындалатынына сенемін.